‘ভগবান’ নয়, নিজেকে ‘মানুষ’ বলে দাবি প্রধানমন্ত্রী মোদির

ওয়েব ডেস্ক: এবার নিজেকে ‘মানুষ’ বলে দাবি করলেন প্রধানমন্ত্রী (Prime Minister) নরেন্দ্র মোদি (Narendra Modi)। একটি সাক্ষাৎকারের প্রোমো ভিডিওতে তাঁকে বলতে শোনা যায়, “ভগবান নই, আমি মানুষই।” তাঁর এই মন্তব্য (Comment) ইতিমধ্যেই রাজনৈতিক মহল ও সাধারণ মানুষের নজর কেড়েছে। পুরো সাক্ষাৎকার এখনও প্রকাশিত হয়নি। তবে ২ মিনিট ১৪ সেকেন্ডের ভিডিওকে (Viral Video) ঘিরে শুরু হয়েছে নতুন জল্পনা।

সাক্ষাৎকারে মোদি বলেন, “উচ্চাকাঙ্ক্ষা নয়, কিছু করার মানসিকতা নিয়ে রাজনীতিতে আসা উচিত।” এরপর গুজরাতের মুখ্যমন্ত্রী থাকার সময় দেওয়া একটি ভাষণের উল্লেখ করেন তিনি। সেই ভাষণের প্রসঙ্গ টেনে তিনি স্বীকার করেন, “ভুল আমারও হয়েছে। আমি মানুষই, ভগবান নই।”

আরও পড়ুন: ‘কোনও ভুল নেই ‘, সমলিঙ্গ বিয়ের রায় পুনর্বিবেচনার আবেদন খারিজ সুপ্রিম কোর্টের

মোদির এই মন্তব্য অনেককেই মনে করিয়ে দিয়েছে তাঁর পুরনো এক বিতর্কিত মন্তব্যকে। গত লোকসভা ভোটের আগে তিনি বলেছিলেন, “আমার জন্ম জৈবিক ভাবে হয়নি। পরমাত্মা আমাকে পাঠিয়েছেন। বিশেষ কোনও কাজ করার জন্য আমায় পাঠানো হয়েছে।” সেই সময় বিরোধীরা তাঁর এই মন্তব্যের তীব্র সমালোচনা করেছিলেন। এরপরেও মে মাসে এক সাক্ষাৎকারে মোদী বলেন, “কেউ কেউ আমাকে পাগল বলতে পারে, কিন্তু আমি নিশ্চিত যে পরমাত্মা আমাকে একটি উদ্দেশ্যের জন্য পাঠিয়েছেন। এক বার উদ্দেশ্য পূরণ হলে আমার কাজ শেষ হবে।”

I hope you all enjoy this as much as we enjoyed creating it for you! https://t.co/xth1Vixohn

— Narendra Modi (@narendramodi) January 9, 2025

মোদির নতুন এই মন্তব্যে বিরোধীরা ফের তাঁর বিরুদ্ধে আক্রমণ শানাতে পারে বলে মনে করছেন রাজনৈতিক বিশ্লেষকরা। তবে মোদি সমর্থকদের মতে, তিনি শুধুমাত্র নিজের ত্রুটির কথা স্বীকার করেছেন এবং তা মানবীয় দৃষ্টিকোণ থেকেই বলেছেন। তাঁর এই নতুন মন্তব্য এবং সাক্ষাৎকারের পুরো অংশ প্রকাশিত হওয়ার পর কী প্রভাব ফেলে, তা এখন সময়ই বলবে।